Емануеле Џакерини

Емануеле Џакерини (роден во Бибиена, 5 мај 1985) — италијански фудбалер,  играч од средниот ред на  и на италијанската репрезентација.

Технички одлики
Џакерини е висок само 167 cm, но затоа е многу брз со топката во нозете има солиден дриблинг и шут како и одлични додавања. Примарно игра на крилните позиции во средниот ред, но низ годините има играно на разни позиции од напаѓач, во дресот на Чезена, до централен играч за врска на средината на теренот, по доаѓањето во Јувентус на барање на тренерот Антонио Конте.

 Клупска кариера 
 Чезена 
Роден во Тоскана, Џакерини својата професионална кариера ја започнува во тимот на Чезена, клуб од регионот, Емилија-Ромања. Во 2004-тата година тој е пратен на позајмица во клубови од Лега Про лигата, Форли, Белариа Игеа и Павиа.
Во 2008.-ата кога Чезена испаѓа од Лега Про, т.е. третата лига по ранг во италијанскиот фудбал Џакерини се враќа во својот матичен клуб и соработува во нападот со  Симоне Мота.

Чезена во 2009.-тата година се враќа во Серија Б. Во сезоната 2009/10 Чезена заврши на 2. место во Серија Б со еден бод помалку од Лече и изборува промоција во највисокиот ранг во италијанскиот фудбал, односно Серија А. Тоа беше можност и за самиот Џакерини да се испроба во елитниот фудбал.

Во сезоната 2010/11 во која Чезена игра во првата лига, Џакерини беше еден од најдобрите играчи во тимот. Тој постигна 7 гола во 36 мела, вклучувајќи ги и погодоците против Милан во победата од 2-0 и голот против Интер во поразот од 2-3.

 Јувентус 
На 25 август 2011. Џакерини и официјално преоѓа во Јувентус. Јуве  откупил половина од неговиот договор за 3 милиони евра. Тој дебитирал веќе во првиот натпревар во сезоната против Парма започнувајќи го натпреварот во почетната постава. Својот прв погодок за Бјанконерите го постигнал во Coppa Italia, во натпреварот против Болоња, на 8 август 2011 со соло продор со кој успеа да се ослободи од неколку играчи и му донесе предност на Јувентус на неколку минути пред крајот. Својот прв гол во Серија А за Јувентус, Џакерини го постигнал на 21 јануари 2012 во гостинската победа над Аталанта (0-2) со преубав волеј-удар. По завршувањето на сезоната 2011-12, Џакерини со Јувентус станува првак на Италија и го освојува своето прво Скудето во кариерата.

Во јуни 2012 година Јуве го целосно го откупил неговиот договор за 4.250.000 €, со што треба да го задржи во клубот до јуни 2015.http://www.juventus.com/wps/wcm/connect/ac0de5fe-9da8-4504-abd9-988839aeb13f/comunicato+19062012+giaccherini+eng.pdf?MOD=AJPERES&CACHEID=ac0de5fe-9da8-4504-abd9-988839aeb13f Јувентус го освои Суперкупот на Италија против Наполи (тој влезе во игра во второто продолжение) и го одбрани насловот во Серија А (17 настапи и 3 гола) за време на сезоната 2012-13. Тие, исто така стигнаа и до полуфиналето на Купот на Италија и четврт-финалето на Лигата на шампионите, каде се поразени, и во двете натпрварувања, од подоцнежните шампиони, Лацио и Баерн Минхен.

На 11 јули 2013 година, менаџерот на Јувентус Антонио Конте ја потврдил продажбата на Џакерини во англиската Премиер лига на екипата на Сандерленд, со цел да се соберат средства за купување на други играчи.Тренерот на Јувентус Антонио Конте потврди дека Сандерленд е близу да го доведе Џакерини – Sky Tyne and Wear . Tyneandwear.sky.com (11 јули 2013).

 Сандерленд 
Пет дена подоцна и Сандерленд го потврдил трансферот на Џакерини.Transfer news: Емануел Џакерини го напушти Јувентус и му се приклучи на Сандерленд на четиригодишен договор | Sunderland News, Fixtures, Results, Transfers. Sky Sports (16 July 2013). Менаџерот на клубот Паоло Ди Канио изјавил дека многу верува во италијанскиот репрезентативец и смета дека тој ќе биде една од ѕвездите на Премиер лигата во сезоната 2013-14. Џакерини го направил своето деби на 17 август, во поразот на домашен терен од Фулам со 1-0. Во неговиот втор натпревар од кампањата, тој постигнал погодок од непосредна близина со удар со глава по нафрлената топка од корнер на Себастијан Ларсон, во натпреварот што завршил 1-1 против Саутхемптон на гости."Саутхемптон 1 Сандерленд 1: Изедначувачкиот погодок на Жозе Фонте за "Светците" во последните минути ја откажа првата победа на Ди Канио во сезоната" Daily Mail. 24 август 2013. Retrieved 24 август 2013. На 29 септември 2013, Џакерини го постигнал својот втор првенствен гол - прв на домашен терен во поразот со 1-3 од Ливерпул."Сандерленд 1 Ливерпул 3"

 Титули 
 Јувентус 
 Серија А (2) : 2011-12, 2012-13
 Суперкуп на Италија (1) : 2012

 Наводи 

 Надворешни врски 
Емануеле Џакерини на soccerway
Емануеле Џакерини на Transfermarkt
Емануеле Џакерини на Goal.com 
Емануеле Џакерини на espn
Емануеле Џакерини на whosocered

Категорија:Италијански фудбалери
Категорија:Живи луѓе
Категорија:Фудбалери во Серија А
Категорија:Фудбалери од Премиер Лига
Категорија:Фудбалери на ФК Чезена
Категорија:Фудбалери на ФК Јувентус
Категорија:Фудбалери на ФК Сандерленд
Категорија:Фудбалери на ФК Болоња
Категорија:Фудбалери на ФК Наполи
Категорија:Фудбалери на ФК Кјево Верона
Категорија:Фудбалери на Европско првенство 2012
Категорија:Родени во 1985 година